En ansat på Stationsvejens kiosk i Nørresundby fik sig noget af en overraskelse lørdag eftermiddag. Pludselig dukkede en mand iklædt elefanthue nemlig op. Manden var bevæbnet med en kniv, og tvang den ansatte til at udlevere et ukendt beløb. Herefter løb han i retning mod Nørresundby centrum. Nordjyllands Politi modtog anmeldelsen klokken 14.37, hvorefter de sendte både patrulje og hundepatrulje efter gerningsmanden. Det lykkedes ikke at finde den bevæbnede røver, og han er derfor fortsat på fri fod. Politiet beder eventuelle vidner, der har set manden løbe fra stedet, om kontakte dem på telefonnummer: 114.

Opsummering:
Gerningsmanden stak af i retning mod Nørresundby centrum.